b'\n_START_ARTICLE_\nPunarevonh\xc3\xa4nt\xc3\xa4\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nPunarevonh\xc3\xa4nt\xc3\xa4 kasvaa 30\xe2\x80\x93100 senttimetri\xc3\xa4 korkeaksi. Se muistuttaa ulkon\xc3\xa4\xc3\xb6lt\xc3\xa4\xc3\xa4n viherrevonh\xc3\xa4nt\xc3\xa4\xc3\xa4 (Amaranthus retroflexus), mutta sen varsi on haaraton tai enint\xc3\xa4\xc3\xa4n niukasti haarova. Lajin lehdet ovat 6\xe2\x80\x9315 cm pitki\xc3\xa4, vinoneli\xc3\xb6m\xc3\xa4isen puikeita ja usein punertavia, ainakin punalaitaisia. Punarevonh\xc3\xa4nn\xc3\xa4n kukinnot sijaitsevat varren latvan pitkiss\xc3\xa4, kaarevissa, lopulta nuokkuviksi taipuvissa haaroissa. Kukinnon osahaarat voivat olla yli 15 cm pitki\xc3\xa4. Pienten kukkien v\xc3\xa4ri vaihtelee punaisesta violettiin ja joskus kellanvihre\xc3\xa4\xc3\xa4n. Kukassa on viisi leve\xc3\xa4n vastapuikeaa, otak\xc3\xa4rkist\xc3\xa4 osin toisiaan peitt\xc3\xa4v\xc3\xa4\xc3\xa4 keh\xc3\xa4lehte\xc3\xa4. Punarevonh\xc3\xa4nn\xc3\xa4n hedelm\xc3\xa4 on kota, joka on hieman keh\xc3\xa4\xc3\xa4 pidempi. Pohjoismaissa kasvaessaan laji kukkii hein\xc3\xa4-syyskuussa.'